Σιδερένιο χέρι

Το σιδερένιο χέρι (Κινέζικα: 铁掌功) είναι μια σειρά ασκήσεων που έχουν αναπτύξει οι μοναχοί Σαολίν με σκοπό να σκληρύνουν τα χέρια τους, ώστε να προκαλούν μεγαλύτερη ζημιά στον αντίπαλο και να προστατεύονται οι ίδιοι από τραυματισμούς. Οι περισσότερες από αυτές τις ασκήσεις περιλαμβάνουν το χτύπημα των χεριών σε σκληρά αντικείμενα όπως κουβάδες με άμμο, σακιά με χαλίκια ή τοίχους. Τέτοιου είδους ασκήσεις μπορούν να εξηγηθούν θεωρητικά από τον νόμο του Βολφ, που ορίζει ότι όσο αυξάνουμε τον φόρτο που δέχεται ένα οστό, αυτό προσαρμόζεται και γίνεται ανθεκτικότερο. Πάντως μέχρι στιγμής δεν έχουν γίνει εκτενείς επιστημονικές έρευνες σε αυτές τις ασκήσεις.

Οι αρχαίοι Έλληνες παλαιστές του παγκρατίου και της πυγμής είχαν αναπτύξει παρόμοιες τεχνικές για τη σκλήρυνση των χεριών τους, όπως με τη χρήση του κώρυκου, ενός σκάκου γεμισμένου με άμμο ή όσπρια. από τη ψηφιακή βιβλιοθήκη Perseus του Tuft University Οι Ιάπωνες για τον ίδιο σκοπό χρησιμοποιούν το Μάκι Γουαρά, μια ειδική ξύλινη κατασκευή την οποία χτυπούν για να εξασκήσουν τη τεχνική και τα χέρια τους.

 Παραπομπές 

Κατηγορία:Πολεμικές τέχνες